Z A P I S N I K 
41. sjednice Vijeća Mjesnog odbora Oporovec
održane 24. listopada 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 40. sjednice Vijeća Mjesnog odbora Oporovec, održane 26. rujna 2024. godine.

	Predsjednik Vijeća predlaže dopunu dnevnog reda:

· Prijedlog za postavljanje uzdužnih natpisa s nazivima ulice i kućnih brojeva na odvojcima ulice Đurini – donošenje zaključka;
Na prijedlog predsjednika, Vijeće jednoglasno prihvaća dopunu i utvrđuje

DNEVNI RED

1. Prijedlog za hitnu sanaciju klizišta na lokaciji Đurini 193 – donošenje zaključka;
2. Postavljanje uzdužnih natpisa s nazivom ulice i kućnih brojeva na odvojcima ulice Đurini – donošenje zaključka;
3. Zahtjev za povremeno korištenje prostora mjesne samouprave, Oporovečki vinogradi 20 – donošenje zaključka;
· Domovinski pokret
4. Pitanja, prijedlozi i obavijesti.


Ad 1. Prijedlog za hitnu sanaciju klizišta na lokaciji Đurini 193
Predsjednik je informirao članove Vijeća o zahtjevu građana za hitnom sanacijom klizišta na lokaciji Đurini 193.
Nakon kratke rasprave, Vijeće jednoglasno, donosi

ZAKLJUČAK

	Predlaže se hitna sanacija klizišta na lokaciji Đurini 193.


Ad 2. Prijedlog za postavljanje uzdužnih natpisa s nazivom ulice i kućnih brojeva na odvojcima ulice Đurini
Predsjednik je informirao članove o zahtjevu građana za postavljanje pločica na odvojcima ulice Đurini kao što su postavljeni i na drugim odvojcima pojedinih ulica s pripadajućim rasponom kućnih brojeva u ostalom dijelu Mjesnog odbora Oporovec.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje uzdužnih natpisa s nazivom ulice i kućnih brojeva na odvojcima ulice Đurini.


Ad 3. Zahtjev za povremeno korištenje prostora mjesne samouprave, Oporovečki vinogradi 20 – Domovinski pokret
Predsjednik je informirao članove o Zahtjevu za povremeno korištenje prostora mjesne samouprave, Oporovečki vinogradi 20 koju je podnijela stranka Domovinski pokret.
Nakon kratke rasprave, Vijeće jednoglasno, donosi

ZAKLJUČAK

[bookmark: _GoBack]Odobrava se zahtjev za povremeno korištenje prostora mjesne samouprave, Oporovečki vinogradi 20 (dvorana) Domovinskom pokretu srijedom od 19 do 21 sat na razdoblje od godinu dana ili do drukčije odluke mjerodavnih gradskih tijela. 
 

Ad 4. Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Predsjednik je zahvalio svima na trudu u organizaciji manifestacije Jesen u Oporovcu. Utvrđen je i redoslijed dežurstava. Dogovoren je termin sljedeće 42. sjednice VMO Oporovec u četvrtak, 21. studenog u 18 sati.

Završeno u 18:40 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/2071
URBROJ: 251-13-11-5/009-24-2
U Zagrebu, 24. listopada 2024.

        Predsjednik Vijeća Mjesnog odbora Oporovec

Ivica Zadro
